Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Peaminister Netanyahu:
Iisrael ootab vastutustundlikku lahendust palestiinlastega.
ÜRO Lähis-Ida erisaadik hoiatab: Gazalased on meeleheitel
ja oma viletsuse pärast kõigi peale vihased.
Iraani ülemjuhi vanemnõunik kohtus Süüria presidendi Assadiga
ja kinnitas Damaskusele Iraani kindlat toetust.
Peaminister Netanyahu teatel otsib Iisrael palestiinlastega
vastutustundlikku diplomaatilist lahendust.
Esimesel kohtumisel uue koalitsiooni ministritega
kordas Netanyahu lubadust kaitsta Iisraeli piire
radikaalse islami ja Iraani tuumapürgimuste eest.
Esimeseks väljakutseks on Iisraeli julgeoleku kindlustamine
seoses meie ümber kogunevate ohtudega.
Radikaalne islam läheneb pea kõigile meie piiridele:
nii Iraani juhitud rühmitused ja jõud kui teised äärmusrühmitused.
Abistatuna pakutud tuumaleppest
liigub Iraan samal ajal tuumarelvade saavutamise poole.
Iisraeli vaenlased peaksid teadma,
et selliste ohtude valguses on meil piire, mida me ületada ei luba.
Iisraeli uue valitsuse juhised ei maini kahe riigi lahendust
Iisraeli-palestiinlaste konfliktile.
Rahukõnelused katkesid mullu aprillis.
Üldsõnaliselt lubatakse edendada diplomaatilist protsessi
ja püüelda rahulepingu poole palestiinlaste ja teiste naabritega.
Paljudel naabermaadel on meiega ühiseid huve.
Nad on ohtude suhtes meiega ühel meelel.
Nende tagasilöömisel näevad nad Iisraeli peamise partnerina.
Püüame muuta selle partnerluse stabiilsuseks ja rahukäikudeks,
sh püüdluseks luua palestiinlastega
vastutustundlik diplomaatiline lahendus,
mis kaitseb Iisraeli elulisi huve.
Peaminister Netanyahu pidas Jeruusalemma päeva puhul eriistungi,
kus ta lubas, et Jeruusalemma ei jagata kunagi.
Teeme Jeruusalemma arendamise suhtes mitmeid tähtsaid otsuseid
nagu alati ja tähistame seda püha linna vabastamise päeval.
Me ei taha tagasi minna.
Nood, kes neid aegu nostalgiliselt leinavad, ilmselt ei ela siin.
Kuid me ei naase jagatud ja lõhestunud linna,
mille müüridel on okastraat ja snaiperid.
Seda ei juhtu ja kindlustame, et seda ei juhtu.
ÜRO Lähis-Ida erisaadik hoiatas,
et gazalased on oma viletsuse pärast meeleheitel ja kõigi peale vihased.
Tema sõnul on Iisraeli ja PO kohus
ära hoida Vahemereäärse sektori kokkuvarisemine.
Oma esimesel briifingul ÜRO Julgeolekunõukogule
kirjeldas Mladenov oma šokki Gazas nähtud hävingu pärast
peale 50-päevast sõda
Gazat valitseva terrorirühmituse Hamas ja Iisraeli vahel.
Ta rõhutas, et gazalased on kõigi peale vihased:
mh Iisraeli blokaadi pärast,
Egiptuse suletud Rafah piiripunkti pärast,
Hamasi peale solidaarsusmaksu kehtestamise pärast
ja rahvusvahelise kogukonna peale, kes pole täitnud ülesehituslubadusi.
Gaza on meeleheitel ja vihane. Vihane blokaadi peale,
vihane Rafah' piiripunkti sulgemise pärast, vihane Hamasi peale,
sh illegaalse solidaarsusmaksu kehtestamise pärast,
ja sponsorite peale, kes pole täitnud ülesehituslubadusi. Kõigi peale.
Meil on selge moraalne ja humanitaarne kohus,
mitte üksnes ÜRO-l ja rahvusvahelisel kogukonnal,
vaid eelkõige Iisraelil ja PO-l, ära hoida Gaza kokkuvarisemine.
Mladenov ignoreeris fakti, et sellest peale,
kui rahvusvaheline kogukond lubas Gaza ülesehitamiseks 3,5 mlrd USD,
on sektorisse jõudnud 945 mln USD.
Kuid hetkel pole renoveeritud ühtki sõjas hävinenud 12 400st korterist,
nagu teatas ÜRO Peavarjuorganisatsioon.
ÜRO Julgeolekuametnikud nentisid,
et Hamas on hakanud taastama oma rünnakutunneleid Iisraeli piiril
ja püüab hankida relvi, et uuesti täita oma relvaladusid.
Mladenovi sõnul uuriksid nad ÜRO peasekretäri Ban Ki-mooni
ja Iisraeli peaministri Netanyahu uue valitsusega võimalusi
rahukõneluste taaskäivitamiseks kahe riigi lahenduse teemal.
Regiooni arengute juurde -
Iraani ülemjuhi vanemnõunik kohtus Süüria presidendi Assadiga,
kinnitades Damaskusele Iraani toetust.
Damaskus on mässuliste surve all keset Süüria verist kodusõda,
kus ÜRO andmeil on hukkunud üle 200 000 inimese.
Ali Akbar Velayati, Iraani ülemjuhi ajatolla Khamenei vanemabi
ja endine välisminister, on kõrgeim kolmest Iraani ametnikust,
kes vähem kui nädala sees Damaskust on külastanud.
Süüria riigitelevisiooni teatel sõlmiti kohtumisel lepingud
nafta, elektri ja tööstuse valdkonnas ning investeeringute suhtes.
Täpsemaid detaile ei antud.
Pärast kohtumist kordas Velayati Teherani otsustavust
toetada jätkuvalt president Assadi
ja rõhutas, et Iisraeli vaenlaste suhe peab olema kõikumatu.
Ülemjuht rõhutas vajadust kaitsta Süüria valitsust ja selle rahvast.
Ta lootis Süüriale head tulevikku.
On vaja kaitsta riigi ühtsust ja võidelda terroristidega, ütles ta.
Sionismi vastaste suhe peab tugev olema.
Mitmerahvuselised väed jätkasid Jordaanias manöövreid.
See on osa käimasolevast õppusest "Eager Lion 2015",
mis algas 5. mail. Igaaastane sõjaline üritus
toob rahvusvahelise armeepersonali Jordaaniasse.
Õppuse juhi ja esindaja,
Jordaania brigaadikindrali al-Damini sõnul
tahetakse arendada osalejate igakülgseid võimeid,
mitte üksnes ISISe vastu võitlemiseks.
Õppus on täielik.
Tahame arendada osalejariikide operatiivvõimeid
erinevateks lahinguülesanneteks.
Kindralmajor Mattson juhib USA Keskväejuhatuse õppust.
Tema sõnul pole kaos Lähis-Idas õppuse peamine põhjus.
Õppus räägib sellest, et 18 riiki tahtsid kokku tulla
ja anda oma parima panuse.
See, mida siin teeme, on muljetavaldav. See näitab,
et neil 18 riigil on samad huvid Lähis-Ida stabiilsuse osas.
Seepärast me siin olemegi.
Õppusel osales ca 10 000 sõdurit 18 riigist,
sh ka paljudest NATO-maadest.
Iisraelis kestab viimastel päevadel
tänavune esimene kuumalaine.
Paljud suundusid Tel Avivi liivarandadadele
40-kraadises päikeses peesitama.
On tõesti väga kuum päev.
Linnas on raske kuumust kannatada, nii otsustasime tulla mereranda,
kus tuul kuumuse talutavamaks muudab.
Ilmaprognoosi järgi peaks kuumalaine öösel järele andma.
Kuumus on tekitanud kogu Iisraelis põlenguid.
Tuletõrje ja lennukid võitlesid põlengute vastu,
mis on hävitanud Põhja- ja Kesk-Iisraelis sadu aakreid maad.
Juhuslikke põlenguid tekkis ka suurlinnade läheduses.
Temperatuurid peaksid homseks normaliseeruma.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri